text: [{"text_idx": "#000000", "text": "A\u00f0alfundur ver\u00f0ur ho\u0301sdagin 24.august kl.19.00"}, {"text_idx": "#000002", "text": "A\u0301 skra\u0301nni ver\u00f0ur nevndarval. I\u0301 nevndini eru fleiri, sum hava siti\u00f0 i\u0301 no\u0301gv a\u0301r, hesi hava nu\u0301 valt at takka fyri seg, ta\u0301 b\u00f8rnini hja\u0301 flestu teirra eru blivin vaksin og ikki sp\u00e6la hondbo\u0301lt longur."}, {"text_idx": "#000003", "text": "So hava tit hug at tryggja\u00f0 hondbo\u0301ltinum a\u0301 Argjum go\u0301\u00f0 kor framyvir, so er at koma vi\u00f0 a\u0301 a\u00f0alfund. Um tit sja\u0301lvi, ella um tit vita um onkran i\u00f0 hevur a\u0301huga\u00f0 i\u0301 at stilla upp til nevndina, so eru tit hjartaliga v\u00e6lkomin. Vit vo\u0301na, at no\u0301gv m\u00f8ta til a\u00f0alfundin og vilja ver\u00f0a vi\u00f0 til at byggja felagi\u00f0 enn meir upp."}, {"text_idx": "#000004", "text": "Hava tit nakra evni i\u00f0 tit vilja hava vi\u00f0 til fundin, er bara at senda ein teldupost ella seta tykkum i\u0301 samband vi\u00f0 onkran i\u0301 nevndini."}, {"text_idx": "#000006", "text": "I\u0301tro\u0301ttarfelagi\u00f0 Argir hevur sett ny\u0301ggjan h\u00f8vu\u00f0s venjara. Borce Markovski u\u0301r Bitola i\u0301 Nor\u00f0urmakedo\u0301nia fer komandi kappingara\u0301ri\u00f0 at hava a\u0301byrgd av barna- og ungdo\u0301msarbei\u00f0num a\u0301 Argjum.Borce er 52 a\u0301ra gamal og hevur Master Coach Licence fra\u0301 EHF og u\u0301tbu\u0301gving innan Physical Sport and Health. Hann hevur dru\u0301gvar royndir sum venjari, m.a. sum h\u00f8vu\u00f0svenjari hja\u0301 U19 manslandsli\u00f0num hja\u0301 Makedonia.Seinastu tvey a\u0301rini hevur Borch veri\u00f0 venjari hja\u0301 Sti\u0301f, og hevur hann veri\u00f0 v\u00e6l da\u0301mdur."}, {"text_idx": "#000007", "text": "Hann hevur longu bu\u0301\u00f0 her i\u0301 tvey a\u0301r, og kennir hann v\u00e6l til F\u00f8royar og vi\u00f0urskifini her. Nevndin i\u0301 I\u0301A eru sannf\u00f8rd um, at Borce kemur at hja\u0301lpa okkum at flyta felagi\u00f0 fram a\u0301 lei\u00f0, og vit gle\u00f0a okkum at arbei\u00f0a saman vi\u00f0 honum."}, {"text_idx": "#000008", "text": "Borce kemur fra\u0301 eini \u00f8\u00f0rvi\u0301si hondbo\u0301ltsmentan, enn vit eru von vi\u00f0, og hann er kla\u0301rur at seta si\u0301n da\u0301m a\u0301 framti\u0301\u00f0ina hja\u0301 I\u0301A.Vit ynskja Borce hjartaliga v\u00e6lkomnan i\u0301 felagi\u00f0 og vo\u0301na, at \u00f8ll taka v\u00e6l i\u0301mo\u0301ti honum."}, {"text_idx": "#000009", "text": "I\u0301tro\u0301ttarfelagi\u00f0 Argir leitar eftir einum ny\u0301ggjum h\u00f8vu\u00f0svenjara til\nn\u00e6sta kappingara\u0301r. I\u0301 felagnum eru n\u00e6rum allir aldursbo\u0301lkar, fra\u0301 minihondbo\u0301lti"}, {"text_idx": "#000010", "text": "Argir er i\u0301 eini sto\u0301rari menning har barnafamiljurnar leggjast afturat\ni\u0301 sto\u0301rum tali. Okkara ma\u0301l er, at hondbo\u0301lturin gerst eitt natu\u0301rligt val fyri \u00f8ll\nb\u00f8rn a\u0301 Argjum. Sum li\u00f0ur i\u0301 hesum arbei\u00f0i er ta\u00f0 \u00e6tlan felagsins at fa\u0301a alla\nungdo\u0301msdeildina i\u0301 eina legu, har felagi\u00f0 fast er umbo\u00f0a\u00f0 i\u0301 \u00f8llum aldursbo\u0301lkum\nvi\u00f0 minst einum li\u00f0i\u00f0. Fyri at r\u00f8kka hesum hevur felagi\u00f0 seinastu a\u0301rini haft\nfullti\u0301\u00f0arsettan ungdo\u0301msvenjara, sum hevur veri\u00f0 ein savnandi og sentralur"}, {"text_idx": "#000011", "text": "Av ti\u0301 at okkara venjari hevur leita\u00f0 s\u00e6r ny\u0301ggjar lei\u00f0ir uttanlands,\nleita vit eftir einum royndum ungdo\u0301msvenjara at taka yvir venjingina i\u0301 einum\nfelag i\u0301 sto\u0301rari menning. Felagi\u00f0 vil, at go\u0301\u00f0a menningin skal halda fram og at\nvit i\u0301 longdini eisini fara at gera okkum galdandi i\u0301 vaksnamannadeildunum. Hesum\narbei\u00f0inum gerst ny\u0301ggi venjarin ein ty\u0301\u00f0andi partur av. Sum ny\u0301ggjur venjari\nsleppur tu\u0301 i\u0301 t\u00f8ttum samstarvi vi\u00f0 starvsnevnd felagsins at seta ti\u0301ni egnu"}, {"text_idx": "#000012", "text": "Vit v\u00e6nta, at tu\u0301 kanst r\u00f8kja starvi\u00f0 sja\u0301lvst\u00f8\u00f0ugt og a\u0301byrgdarfult vi\u00f0"}, {"text_idx": "#000013", "text": "Arbei\u00f0i\u00f0 kemur at fevna um:"}, {"text_idx": "#000014", "text": "Dagligu venjingina av li\u00f0unum saman vi\u00f0 hja\u0301lparvenjarum.Samskipan av heima- og u\u0301tidystum.Samskipan av skei\u00f0um i\u0301 venjing, d\u00f8ming o.l fyri hja\u0301lparvenjarar, foreldur og onnur, i\u00f0 eru kny\u0301tt at li\u00f0unum.Saman vi\u00f0 nevndini at fyriskipa tilt\u00f8k, sum eru vi\u00f0 til at menna felagi\u00f0."}, {"text_idx": "#000015", "text": "L\u00f8n ver\u00f0ur avtala\u00f0 i\u0301 mun til u\u0301tbu\u0301gving og royndir."}, {"text_idx": "#000017", "text": "Umso\u0301kn vi\u00f0 CV og m\u00f8guligum vi\u00f0m\u00e6lum skal sendast til og vera felagnum i\u0301 hendi seinasta lagi\u00f0 20.04.2022. Merk teldupostin \u201cH\u00f8vu\u00f0svenjari\u201d."}, {"text_idx": "#000018", "text": "A\u0301rsa\u00f0alfundurin i\u0301 I\u0301A ver\u00f0ur 16. desembur kl. 19 i\u0301 sku\u0301lanum a\u0301 Argjahamri, fundurin ver\u00f0ur hildin i\u0301 l\u00e6rarastovuni. \u00d8ll eru v\u00e6lkomin. Kunning ver\u00f0ur um virksemi i\u0301 felagnum. Eisini er m\u00f8giligt at stilla upp til nevndina."}, {"text_idx": "#000019", "text": "Felagi\u00f0, sum i\u0301 a\u0301r kann halda 10 a\u0301ra stovningardag, hevur veri\u00f0 i\u0301gj\u00f8gnum eina sto\u0301ra menning."}, {"text_idx": "#000020", "text": "Hetta merkir sja\u0301lvsagt, at fleiri ny\u0301ggir limir og teirra foreldur eru l\u00f8gst til, og ti\u0301 er a\u00f0alfundurin eitt gylt h\u00f8vi, at koma saman vi\u00f0 \u00f8\u00f0rum limum og nevnd felagsins og har fa\u0301a kunning um felagi\u00f0."}, {"text_idx": "#000021", "text": "Felagi\u00f0 er, ho\u0301ast 10 a\u0301r a\u0301 baki, enn i\u0301 eini uppbyggingarti\u0301\u00f0 har st\u00f8rsti, um ikki allur, denturin ver\u00f0ur lagdur a\u0301 barna- og ungdo\u0301msli\u00f0ini. Ti\u0301 er ta\u00f0 framhaldandi av st\u00f8rsta ty\u0301dningi, at foreldur eru virkin og luttakandi i\u0301 felagsarbei\u00f0inum. A\u00f0alfundurin er i\u0301 ti\u0301 sambandi sta\u00f0i\u00f0, har \u00f8ll fa\u0301a h\u00f8vi\u00f0 til at bjo\u0301\u00f0a seg fram i\u0301 felagsarbei\u00f0inum. Ta\u00f0 kann vera lutt\u00f8ka av \u00f8llum slag: Hja\u0301lp til venjingar, hja\u0301lp til dystir og kappingar b\u00e6\u00f0i u\u0301ti og heima, skipan av trivnartilt\u00f8kum ella \u00f8\u00f0rum tilt\u00f8kum. Alt er v\u00e6lkomi\u00f0."}, {"text_idx": "#000023", "text": "Vit hava \u00e6tla\u00f0 okkum at bjo\u0301\u00f0a tykkum til ein hugna og lima dag i\u0301 samband vi\u00f0 at felagi\u00f0 bleiv 10 a\u0301r i\u0301 august. Men solei\u00f0is sum st\u00f8\u00f0an er nu\u0301 vi\u00f0vi\u0301kjandi korona eru u\u0301tlitini ikki go\u0301\u00f0 fyri, at vit kunnu samlast i\u0301 sku\u0301lanum a\u0301\u00f0renn jo\u0301l."}, {"text_idx": "#000024", "text": "Ti\u0301 hava vit avgj\u00f8rt at gera ein online tilmeldingardag, har \u00f8ll tit, sum hava goldi\u00f0 limagjald seinast ty\u0301sdagin 09. nov. kl. 18.00 fa\u0301a ein pakka koyrdan heim."}, {"text_idx": "#000025", "text": "U\u0301tfyll upply\u0301singarnar a\u0301 tilmeldingarsi\u0301\u00f0uni, skriva st\u00f8dd av limablusu i\u0301 vi\u00f0merkingarteigin og flyt si\u0301\u00f0ani fyri limagjald a\u0301 konto felagsins 9865-305.807.1. Vi\u00f0merkjast skal navn a\u0301 i\u0301\u00f0kara og heiti a\u0301 li\u00f0num, i\u00f0 i\u0301\u00f0karin er melda\u00f0ur til. Send kvittan fyri limagjaldi til "}, {"text_idx": "#000026", "text": "Pakkin vit koyra u\u0301t til ti\u0301n inniheldur"}, {"text_idx": "#000027", "text": "LimablusuHa\u0301lsr\u00f8rAvsla\u0301ttarse\u00f0il, i\u00f0 gevur t\u00e6r -20%\nta\u0301 tit keypa I\u0301A trenisdraktina fra\u0301 Thomas Dam IntersportOkkurt gott aftrat"}, {"text_idx": "#000028", "text": "Vit gle\u00f0a okkum at koyra pakkan u\u0301t til tykkum."}, {"text_idx": "#000029", "text": "A\u0301 seinasta kappingardegi tryggja\u00f0u okkara dreingir U14 s\u00e6r gull i\u0301 B-bo\u0301lkinum 20/21"}, {"text_idx": "#000030", "text": "Dreingir U14 vunnu b bo\u0301lkin 20/21"}, {"text_idx": "#000031", "text": "Tann 23. mars var\u00f0 avgerandi dysturin leiktur i\u0301 h\u00f8llini a\u0301 Argjahamri mo\u0301ti STI\u0301F. Ta\u00f0 var krav at okkara dreingir vunnu dystin, um gulli\u00f0 skuldi takast u\u0301t a\u0301 Argir."}, {"text_idx": "#000032", "text": "Dreingirnir lo\u0301tu ongan iva vera um at hetta eisini var teirra grei\u00f0a \u00e6tlan. Vi\u00f0 einum 5 ma\u0301ls sigri l\u00f8gdu teir eitt o\u0301m\u00f8guligt try\u0301st a\u0301 STI\u0301F og H71, sum vi\u00f0 sigrum vikuskifti\u00f0 eftir kundu gerast javnir vi\u00f0 I\u0301A i\u0301 stigum. Men H71 skuldi vinna si\u0301n dyst mo\u0301ti Team Klaksvi\u0301k vi\u00f0 fleiri enn 23 ma\u0301lum og STI\u0301F skuldi ta\u0301 vinna si\u0301n dyst mo\u0301ti KI\u0301F vi\u00f0 fleiri enn 39 ma\u0301lum. Ho\u0301ast gulli\u00f0 sostatt to\u0301ktist at vera komi\u00f0 i\u0301 hu\u0301s, er ta\u00f0 einn sannroynd at einki er li\u00f0ugt fyrr enn alt er li\u00f0ugt. Men ta\u0301 so H71 einans megna\u00f0i javnleik og STI\u0301F einans vann vi\u00f0 5 ma\u0301lum, so gj\u00f8rdist ta\u00f0 vi\u0301st, at I\u0301A Dreingir U14 eru gullvinnarar i\u0301 bo\u0301lki B kappingara\u0301ri\u00f0 20/21."}, {"text_idx": "#000033", "text": "Hesir somu dreingirnir vi\u0301stu eisini si\u0301nar dygdir i\u0301 steypafinaluni, har teir fingu silvurmerki. Hetta er ein go\u0301\u00f0ur a\u0301rgangur hja\u0301 felagnum og vit gle\u00f0a okkum at si\u0301ggja, hvussu hesir fara at mennast."}, {"text_idx": "#000034", "text": "Vit ynska dreingjum U14 og venjarum hjartaliga til lukku vi\u00f0 sigrinum."}, {"text_idx": "#000035", "text": "Gentur 12 vo\u0301ru um reppi at vinna s\u00e6r silvurmerkini i\u0301 bo\u0301lki c i\u0301 a\u0301rsins seinasta kappingarumfari."}, {"text_idx": "#000036", "text": "Gentur U12 fingu brunsu i\u0301 bo\u0301lki c"}, {"text_idx": "#000037", "text": "Seinasta kappingarumfari\u00f0 fyri genturnar var i\u0301 Klaksvi\u0301k 27. mars. Her kundu genturnar tryggja s\u00e6r silvurmerkini vi\u00f0 at vinna a\u0301 Stj\u00f8rnuni a\u0301 heimav\u00f8lli og VB."}, {"text_idx": "#000038", "text": "T\u00e6r l\u00f8gdu sera v\u00e6l u\u0301t og vunnu a\u0301 klaksvi\u0301ksgendunum a\u0301 teirra heimav\u00f8lli ein tepran 10-9 sigur, men hetta hevur helst kravt ov miki\u00f0 av megi u\u0301r teimum til eisini at kno\u0301gva va\u0301gbingunum, sum undan hesum dystinum h\u00f8vdu m\u00f8tt v\u00e6l l\u00e6ttari mo\u0301tst\u00f8\u00f0u. Endin var ein sigur til VB a\u0301 13-10, sum gav teimum sivurmerkini i sta\u00f0in."}, {"text_idx": "#000039", "text": "So miki\u00f0 var kortini stri\u0301\u00f0st, at endin av kappingini 20/21 var at Stj\u00f8rnan enda\u00f0i a\u0301 odda vi\u00f0 32 stigum, me\u00f0an b\u00e6\u00f0i I\u0301A og VB h\u00f8vdu 29 stig. Her hev\u00f0i VB to\u0301 munin i\u0301 ma\u0301lu\u0301rt\u00f8kuni."}, {"text_idx": "#000040", "text": "Ta\u00f0 sigur to\u0301 ikki so li\u0301ti\u00f0, at okkara gentur syftu oddali\u00f0num a\u0301 teirra heimav\u00f8lli og vit ynskja teimum hjartaliga til lukku vi\u00f0 hei\u00f0ursmerkjunum. Ta\u00f0 ver\u00f0ur spennandi at fylgja hesum r\u00f8sku gentunum i\u0301 komandi ti\u0301\u00f0um."}, {"text_idx": "#000041", "text": "I\u0301 dag var sa\u0301ttma\u0301li undirskriva\u00f0ur vi\u00f0 Anders Risdal at vera h\u00f8vu\u00f0svenjari fyri I\u0301A kappingara\u0301ri\u00f0 2021/2022"}, {"text_idx": "#000042", "text": "I\u0301 dag var\u00f0 sa\u0301ttma\u0301li undirskriva\u00f0ur vi\u00f0 Anders Risdal, at vera h\u00f8vu\u00f0svenjari hja\u0301 I\u0301A 2021/2022"}, {"text_idx": "#000043", "text": "Nu\u0301 kappingara\u0301ri\u00f0 2020/2021 er fari\u00f0 at halla, er ta\u00f0 okkum ein gle\u00f0i at kunngera, at ta\u00f0 ver\u00f0ur Anders Risdal, sum kemur at taka yvir eftir Mark Dahl sum h\u00f8vu\u00f0svenjari."}, {"text_idx": "#000044", "text": "Ta\u00f0 skulu sto\u0301rir f\u00f8tur til at fylla u\u0301t sko\u0301gvarnar eftir Mark, sum eftir hetta kappingara\u0301ri\u00f0 fer vi\u0301\u00f0ari til avbjo\u0301\u00f0ingar sum venjari i\u0301 Noregi. Ti\u0301 er gle\u00f0in enn st\u00f8rri, at ta\u00f0 ju\u0301st er Anders, sum tekur yvir."}, {"text_idx": "#000045", "text": "Anders er eitt kent andlit millum b\u00f8rn og ung her a\u0301 Argjum. Hann hevur seinastu a\u0301rini starvast i\u0301 Fri\u0301ti\u0301\u00f0arsku\u0301lanum a\u0301 Argjahamri og i\u0301 Argjaskotinum. Harumframt hevur hann veri\u00f0 venjari hja\u0301 U12 dreingjum hja\u0301 Kyndli, har hann sja\u0301lvur eisini leikar i\u0301 Burn deildini."}, {"text_idx": "#000046", "text": "Hann hevur u\u0301tbu\u0301gvin na\u0301msfr\u00f8\u00f0ingur og hevur dru\u0301gvar royndir innan barna- og ungdo\u0301msi\u0301tro\u0301tt i\u0301 Danmark."}, {"text_idx": "#000047", "text": "Sto\u0301ru og no\u0301gvu lo\u0301gvabrestirnir, i\u00f0 vo\u0301ru at hoyra i\u0301 h\u00f8llini a\u0301 Argjahamri i\u0301 dag, ta\u0301 sa\u0301ttma\u0301lin var undirskriva\u00f0ur, bera bo\u00f0 um at ta\u00f0 ikki einans er nevndin, sum fegnast um at hava fingi\u00f0 Anders til I\u0301A."}, {"text_idx": "#000048", "text": "Felagi\u00f0 er i\u0301 sto\u0301rum v\u00f8kstri, og saman vi\u00f0 Anders er gott grundarlag lagt fyri at hesin v\u00f8kstur kann halda fram. Saman fara vit at byggja vi\u0301\u00f0ari a\u0301 go\u0301\u00f0a grundarlagi\u00f0, sum er undir felagnum, har u\u0301rslit og trivna\u00f0ur ganga hond i\u0301 hond."}, {"text_idx": "#000049", "text": "Steypafinalurnar go\u0301vu b\u00e6\u00f0i gull og spenning"}, {"text_idx": "#000050", "text": "Dreingir 10 vunnu gull, dreingir 12 stri\u0301ddust v\u00e6l og dreingir 14 leiktu helst mest spennandi dystin av \u00f8llum."}, {"text_idx": "#000051", "text": "Vit vilja takka fyri eitt gott vikuskifti uppi i\u0301 h\u00f8llini a\u0301 Nabb, takk til allar stu\u00f0larnar, sum komu ni\u00f0an at heppa, uttan tykkum var tiltaki\u00f0 ikki li\u0301ka gott."}, {"text_idx": "#000052", "text": "U10 I\u0301A a. Okkara gullvinnarar 2021.Dreingir 12. Go\u0301vu alt teir h\u00f8vdu mo\u0301ti H71 b, men vo\u0301ru ov stuttir. Hesir koma sterkt aftur.Dreingir 14. Helst mest spennandi dysturin i\u0301 a\u0301r."}, {"text_idx": "#000053", "text": "U10 I\u0301A a. Okkara gullvinnarar 2021."}, {"text_idx": "#000054", "text": "Dreingir 12. Go\u0301vu alt teir h\u00f8vdu mo\u0301ti H71 b, men vo\u0301ru ov stuttir. Hesir koma sterkt aftur."}, {"text_idx": "#000055", "text": "Dreingir 14. Helst mest spennandi dysturin i\u0301 a\u0301r."}, {"text_idx": "#000056", "text": "Dreingir 10 go\u0301vu okkum eina spennandi byrjan, har ney\u00f0ugt bleiv vi\u00f0 \u00f8ktari leikti\u0301\u00f0 og vunnu vit gull og dagsins leikari var Jo\u0301nas Sigto\u0301rsson."}, {"text_idx": "#000058", "text": "Dreingir 12 sp\u00e6ldu ein fi\u0301nan dyst, teir komu ikki so v\u00e6l fra\u0301 byrjan, men vunnu seg no\u0301gv fram i\u0301 seinna ha\u0301lvleiki og mistu ikki mo\u0301ti\u00f0. Vit ivast ikki i\u0301, at koma at si\u0301ggja teir aftur til steypafinaluna n\u00e6sta a\u0301r og ta\u00f0 gle\u00f0a vit okkum til"}, {"text_idx": "#000059", "text": "Sunnudagin sp\u00e6ldu D14 i\u0301 mo\u0301ti Sti\u0301f, ta\u00f0 var ein ordiligur gysari fyri okkum a\u0301sko\u00f0arir, vi\u00f0 dupultari eyka leikti\u0301\u00f0 taptu teir vi\u00f0 tveimum ma\u0301lum, men vit fingu dagsins leikara, sum gj\u00f8rdist He\u00f0in Olsen."}, {"text_idx": "#000061", "text": "Vit i\u0301 felagnum eru stolt av tykkum \u00f8llum og vilja somulei\u00f0is takka HSF fyri at hava givi\u00f0 B- finalunum sama pla\u0301ss og vir\u00f0i sum A finalurnar."}, {"text_idx": "#000062", "text": "U12. Teir vardu manliga.U14. Okkara vo\u0301ru flu\u0301gvandi.Jo\u0301nas i\u0301 gj\u00f8gnumbrotiJo\u0301gvan leikti ein branddyst a\u0301 h\u00f8gra veingi."}, {"text_idx": "#000063", "text": "Jo\u0301gvan leikti ein branddyst a\u0301 h\u00f8gra veingi."}, {"text_idx": "#000064", "text": "Leygardagin 20. og sunnudagin 21. februar ver\u00f0ur I\u0301A umbo\u00f0a\u00f0 vi\u00f0 heili trimum li\u00f0um i\u0301 steypafinalunum. Dreingir U10, U12 og U14 ver\u00f0a allir vi\u00f0 i\u0301 B-finalunum."}, {"text_idx": "#000066", "text": "Leygardagin 7. februar vo\u0301ru kla\u0301ra\u00f0u o\u0301f\u00f8ru a-li\u00f0ini hja\u0301 okkara dreingjum i\u0301 U10, U12 og dreingjali\u00f0i\u00f0 hja\u0301 U14 at vinna seg vi\u0301\u00f0ari u\u0301r ha\u0301lvfinalunum."}, {"text_idx": "#000067", "text": "I\u0301 ha\u0301lvfinalunum vunnu U10 a\u0301 Neistin b 15-12, U12 vunnu a\u0301 Kyndil b 27-24 og U14 vunnu heili 31-18 a\u0301 Kyndil b."}, {"text_idx": "#000068", "text": "Teir ver\u00f0a ti\u0301 at si\u0301ggja i\u0301 sto\u0301ra steypafinaluvikuskiftinum 20. og 21. februar. Her skulu U10 dreingirnir m\u00f8ta Team Klaksvi\u0301k b kl. 9.45, U12 skulu m\u00f8ta H71 b kl. 11.25 og U14 dreingirnir skullu sp\u00e6la mo\u0301ti StI\u0301F sunnudagin kl. 14.45. Vit ynskja tykkum allarbestu ey\u00f0nu. Ho\u0301ast ta\u00f0 er avmarka\u00f0 a\u0301sko\u00f0aratal, so skal eingin ivi vera um, at stu\u00f0ulin til tykkum skal runga runt um a\u0301 Argjum."}, {"text_idx": "#000069", "text": "Hesi fra\u0301li\u0301ku u\u0301rslit bera bo\u00f0 um at felagi\u00f0 er i\u0301 sto\u0301rari menning og si\u0301ggja vit fram til at henda gongd fer at halda fram. Vit gle\u00f0ast um, at Argir f\u00e6r fleiri i\u0301tro\u0301ttargreinar, har vit gera okkum galdandi og kunnu savnast sum okkara raska ungdo\u0301m."}]